12/12/2012 | Administración LocalMunicipal
Ferrol
Urbanismo expedientes

De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: “O concelleiro delegado de Medio Ambiente, Urbanismo, Servizos e Seguridade, por delegación de Alcaldía de 13/06/2011 (BOP 29/06/2011), con data de hoxe, probou, elevándoa a resolución, unha proposta da xefatura do Negociado de Licenzas Urbanísticas, que literalmente transcrita di así: “O concelleiro coordinador delegado da Área de Urbanismo e Medio Ambiente o día 22/01/2008 outorgou a Profevi S. L. licenza de obras para reforma xeral do inmoble número 16 da rúa Espartero e elevación dunha planta para cinco vivendas, e estableceuse, entre outras, a seguinte condición: “A eficacia desta licenza (de eficacia diferida) queda suspendida e condicionada a posterior obtención do permiso de inicio de obras, unha vez presentado o proxecto de execución completo e a normativa de seguridade e saúde. A validez desta licenza con eficacia diferida será de seis meses, caducando a tódolos efectos se nese tempo non se solicitara o inicio de obra coa presentación do proxecto de execución completo.” O interesado non solicitou a autorización de inicio de obras, nin presentou o proxecto de execución no prazo establecido. O concelleiro coordinador delegado da Área de Urbanismo, Medio Ambiente, Mobilidade e Accesibilidade con data do 28/04/2010 acordou iniciar expediente para a declaración de caducidade de licenza con eficacia diferida outorgada o 22/01/2008 a Profevi S. L. para reforma xeral e elevación dunha planta no edificio situado no rúa Espartero 16, por terse transcorrido en exceso os prazos para a obter a autorización de inicio das obras. Con data do 16/07/2010 Profevi S. L. presentou escrito no que solicita a ampliación de prazo para alegacións a inicio de expediente de caducidade de licenza en Espartero 16. O concelleiro delegado da Área de Medio Ambiente, Urbanismo, Servizos e Seguridade con data do 21/09/2011 acordou desestimar a solicitude de ampliación de prazo, e iniciar un novo expediente de declaración de caducidade para o que se outorga un prazo de audiencia de quince días para a presentación de alegacións ou documentación ao efecto. (Notificado o día 21/02/2012) Transcorrido en exceso o prazo sínaládo, non se efectuaron alegacións nin se presentou nova documentación. O art.27.1 do Plan Xeral vixente (aprobado definitivamente por acordo plenario de data 28 de decembro de 2000, DOG n° 49 de 9 de marzo de 2001) establece que a licenza de obras poderá concederse sobre a base dun proxecto básico, quedando a súa eficacia suspendida e condicionada á posterior obtención do correspondente permiso de inicio de obras, unha vez presentado e aprobado o proxecto de execución completo. O art.27.2 do Plan Xeral establece que o prazo de validez das lcenzas con eficacia diferida será de seis meses. A declaración de caducidade requirirá a previa apertura de expediente con audiencia do interesado. De conformidade co disposto no artigo 197.3 da Lei 9/2002 do 30 de decembro, de ordenación urbanística e protección do medio rural de Galicia (DOG n° 252, 31/12/2002), a caducidade será declarada pola Administración municipal logo do procedemento con audiencia do interesado. Por todo o exposto, proponse ao concelleiro delegado da Área de Medio Ambiente, Urbanismo, Servizos e Seguridade a adopción da seguinte resolución: Declarar a caducidade da licenza con eficacia diferida outorgada o día 22/01/2008 a Profevi S. L. para a reforma xeral do inmoble reforma xeral do edificio e elevación dunha planta para cinco vivendas na rúa Espartero 16, por terse transcorrido en exceso os prazos para a obtención da autorización de inicio de obra.” Recursos.- Contra a resolución que é definitiva en vía administrativa, poderá vostede interpoñer RECURSO DE REPOSICION ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Se opta por interpoñer RECURSO DE REPOSICION previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte á da recepción da presente notificación, de acordo co disposto nos artígos 116 e 117 da Lei 30/92, do 26 de novembro, de Réxime Xurídico’das Administracións Públicas e Procedemento Administrativo Común, modificados pola Lei 4/99, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Contra a resolución presunta do recurso de reposición, que terá lugar transcorrido un mes dende a interposición do mesmo sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel en que a Resolución do referido recurso de reposición se debería notificar de forma expresa (un mes dende a interposición do mesmo), todo iso de acordo co disposto no artigo 46 da Lei 29/98, do 13 de xullo, reguladora da Xurisdición Contencioso-Administrativa en relación cos artigos 116 e 117 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/99, do 13 de xaneiro. Ferrol, 22 de marzo de 2012.” Ferrol, 26 de novembro de 2012. O concelleiro delegado da Área de Medio Ambiente, Urbanismo, Servizos e Seguridade, Asdo.-Guillermo Evia Pérez